**Alsószentiván Község Helyi Választási Bizottsága**

**14/2019. (IX. 18.) határozata**

**az egyéni listás választás szavazólap adattartalmának jóváhagyásáról**

Alsószentiván Község Helyi Választási Bizottsága a 2019. október 13. napjára kiírt helyi önkormányzati képviselők és polgármesterek választásán használandó **egyéni listás választás szavazólap adattartalmát jóváhagyja.**

A határozat ellen nincs helye fellebbezésnek.

A határozat ellen bírósági felülvizsgálati kérelmet nyújthat be az ügyben érintett természetes és jogi személy, jogi személyiség nélküli szervezet a Választási Bizottság székhelye szerint illetékes Ítélőtáblához. A bírósági felülvizsgálati kérelmet Alsószentiván Község Helyi Választási bizottságnál kell előterjeszteni.

A bírósági felülvizsgálati eljárásban ügyvédi képviselet kötelező.

A bírósági felülvizsgálati kérelmet személyesen, levélben (7012 Alsószentiván, Béke u. 56/a.) telefaxon (25/224-501) elektronikus levélben (alsosz@vnet.hu) a kérelem benyújtójának minősített elektronikus aláírásával ellátva úgy kell benyújtani, hogy az legkésőbb a határozat meghozatalát követő nap (2019. szeptember 19.) 16.00 óráig megérkezzen a Választási Bizottsághoz. A határidő jogvesztő.

A bírósági felülvizsgálati kérelemnek tartalmaznia kell:

- a jogszabálysértésre hivatkozást vagy a mérlegelési jogkörben hozott határozatra hivatkozást,

- a kérelem benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét,

*-* a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát.

A bírósági felülvizsgálati kérelem tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét.

A bírósági felülvizsgálati kérelem tárgyi illetékmentes.

**Indokolás**

A választási eljárásról szóló 2013. évi XXXVI. törvény (a továbbiakban: Ve.) 162. §(1) bekezdése értelmében a szavazólap adattartalmát a választási bizottság hagyja jóvá azt követően, hogy valamennyi bejelentett jelölt, illetve lista nyilvántartásba-vétele tárgyában határozatot hozott.

A választási bizottság Alsószentiván Községben a 2019. október 13-i szavazáson használandó egyéni listás szavazólap-minta adattartalmát 2019. szeptember 18-i ülésén leellenőrizte. A bizottság az ellenőrzés során megállapította, hogy az egyéni listás szavazólap-minta tartalmazza a Ve. 5. mellékletében felsorolt tartalmi elemeket.

A választási bizottság megállapította továbbá, hogy a szavazólap-minta a 14/2019. (IX. 9.) választási bizottsági határozatnak megfelelő sorrendben tartalmazza a jelölteket. A jelöltek neve az E2-es formanyomtatványon szereplő nyilatkozatoknak megfelelően került feltüntetésre.

Fentieknek megfelelően a választási bizottság az ellenőrzés során hibátlannak talált és elfogadott egyéni listás szavazólap-mintát „NYOMTATHATÓ” jelzéssel látta el.

A jogorvoslatról a Ve. 222. § (2) bekezdés, 223. §, 224. § valamint a 240. § alapján adtam tájékoztatást. A határozat jogalapja a Ve. 156. §, a 160. § (1) és (3) bekezdése, a 161. §, valamint a 162. § (1) bekezdése.

Alsószentiván, 2019. szeptember 18.

Kocsisné Madarasi Mónika s.k.

HVB elnök